นักลงทุนซื้อสุทธิ SET50 put วานนี้
การซื้อขาย DW ว่าการซื้อขาย DW ในวันอังคารค่อนข้างเงียบเหงาตามภาวะตลาดโดยรวม โดยดัชนีหลักทรัพย์เคลื่อนไหวในกรอบแคบๆ ทั้งดัชนีราคา SET50 Index และสัญญาซื้อขายล่วงหน้า S50Z15 อันเป็นผลมาจากแรงขายหุ้นพลังงานและธนาคารที่เป็นตัวกดดันตลาด และส่งผลให้ Call DW ปรับตัวลดลงตาม
28 ต.ค. 2558

แมคควอรี DW28 กล่าวถึงการซื้อขาย DW ว่าการซื้อขาย DW ในวันอังคารค่อนข้างเงียบเหงาตามภาวะตลาดโดยรวม โดยดัชนีหลักทรัพย์เคลื่อนไหวในกรอบแคบๆ ทั้งดัชนีราคา SET50 Index และสัญญาซื้อขายล่วงหน้า S50Z15 อันเป็นผลมาจากแรงขายหุ้นพลังงานและธนาคารที่เป็นตัวกดดันตลาด และส่งผลให้ Call DW ปรับตัวลดลงตาม  อย่างไรก็ตาม Call DW บนหุ้น PTT ปรับตัวขึ้นสวนตลาดตามหุ้นอ้างอิง ยกตัวอย่าง DW28 ที่เกี่ยวข้อง เช่น +10.8% PTT28C1601A +15.4% เทียบกับหุ้นอ้างอิงที่ปรับตัวขึ้น +1.4%
นอกจากนี้ ยังมีกลุ่มไอซีทีที่ปรับตัวขึ้น หลังจากมีข่าวว่านายกฯยืนยันว่าจะให้มีการประมูลคลื่น 4G ตามแผนที่ กสทช.วางไว้ ส่งผลให้หุ้นกลุ่มไอซีทีปรับตัวขึ้นระหว่างวัน และ Call DW ที่เกี่ยวข้องได้รับความสนใจจากนักลงทุนตามไปด้วย ตัวอย่างเช่น ADVA28C1602A +7.0% ADVA28C1603A +8.7% เทียบกับหุ้นอ้างอิงที่ปรับตัวขึ้น +2.6% และ SAMA28C1601A +5.3% เทียบกับหุ้นอ้างอิงที่ปรับตัวขึ้น +0.9% ตามลำดับ
ทางด้านการซื้อขาย SET50 DW วอลุ่มค่อนข้างเบาบางจากการที่ดัชนีหลักทรัพย์อ้างอิงเคลื่อนไหวในกรอบแคบ โดยดัชนีราคา SET50 Index เคลื่อนไหวในกรอบ 917.56-924.90 จุด ขณะที่สัญญาซื้อขายล่วงหน้า S50Z15 เคลื่อนไหวในกรอบ 917.30-923.10 จุด ส่งผลให้นักลงทุนเทรด SET50 DW ในปริมาณเบาบางลง ตัวอย่าง DW28 ที่ได้รับความสนใจส่วนใหญ่จะเป็นรุ่นที่มีอายุคงเหลือยาว เช่น S5028C1512A และ S5028P1512B เป็นต้น
ทางด้านแรงซื้อขายสุทธิใน DW28 วานนี้ นักลงทุนซื้อสุทธิใน SET50 Put เช่น S5028P1511A ขณะที่มีแรงขายสุทธิใน SET50 Call เช่น S5028C1511B  ส่วน DW บนหุ้นรายตัว มีแรงซื้อสุทธิเล็กน้อยใน AOT28C1601A KBAN28C1607A และ PTTG28C1602A แต่มีแรงขายสุทธิใน STEC28C1512A DTAC28C1602A และ TRUE28C1512B  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 37,511.71 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,554.76 ล้านบาท
คิดเป็น 4.1%